ཉེ་ཆར་གཞོན་ལྷན་གྱི་ཚོགས་འདུ་གྲོལ་ནས་ད་ལྟའི་དབུས་བོད་མིའི་སྒྲིག་འཛུགས་ལ་བོད་གཞུང་ཞེས་པའི་མཚན་གནས་འདི་སླར་ཡང་འདོགས་དགོས་པའི་སྙན་ཞུ་འབུལ་རྒྱུ་ཟེར།འདིས་ཆབ་སྲིད་ཀྱི་རྣམ་པ་འདྲ་སྟོན་གྱི་ཡོད་ན་མི་ཤེས།དེ་མིན་མཚན་གནས་འདི་འདོགས་མི་ཆོག་པའི་གནོན་ཤུགས་སྤྲོད་མཁན་ནི་རྒྱ་གར་གཞུང་ཡིན་པ་ལས་དབུས་བོད་མིའི་སྒྲིག་འཛུགས་ཞེས་པ་འདི་མ་རེད།དེར་བརྟེན་དེ་སྐོར་གྱི་སྙན་ཞུ་འདྲ་འབུལ་རྒྱུ་ཡོད་ན་རྒྱ་གར་གཞུང་ལ་ཕུལ་ན་འོས་པར་མཐོང་།ལ་ཕར་རྒྱབ་ཀྱི་རྒྱ་གཞུང་གིས་ཀྱང་བོད་མིའི་སྒྲིག་འཛུགས་འདི་བོད་གཞུང་མ་རེད་ཟེར་གྱི་མེད།མིང་ལ་འགྱུར་བ་སོང་བས་དོན་ལ་འགྱུར་བ་འགྲོ་བར་དོགས་པ་ཟ་མཁན་ནི་ཕལ་ཆེར་ང་ཚོའི་ཆབ་སྲིད་པར་གྲགས་པ་བྱབ་ཆུང་ཚོ་ཡིན་པ་འདྲ།ཁོ་ཚོས་ཁྲིམས་ཐོག་ནས་ནུས་པ་ཡོད་མེད་ཀྱི་སྐད་ཆ་ཞིག་བཤད་ཀྱི་འདུགཁྲིམས་གང་ཞིག་དང་འགལ་ཡོད་དམ།རྒྱལ་ཁབ་དང་ཚོགས་སྡེ་སུའི་ཁྲིམས་ལ་ཆགས་འཇོག་གི་ཡོད་དམ།